
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Elektronisko sakaru likumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Apraksts
Likumprojekts izstrādāts, ņemot vērā tiesībaizsardzības iestāžu, elektronisko sakaru nozares un citu iesaistīto pušu secinājumus par nepieciešamību pilnveidot SIM-box sistēmu uzraudzības regulējumu. Praksē tiek konstatēti gadījumi, kad SIM-box sistēmas tiek izmantotas prettiesiskām darbībām, tostarp telefonkrāpniecības un numerācijas krāpniecības īstenošanai. Spēkā esošais regulējums neparedz SIM-box sistēmu reģistrāciju un uzskaiti, tādēļ nepieciešams izveidot tiesisko regulējumu SIM-box sistēmu reģistrācijai un noteikt atbildību par nereģistrētu SIM-box sistēmu lietošanu.
1.2. Mērķis
Mērķa apraksts
-
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Elektronisko sakaru regulējumā pašlaik nav noteikts īpašs SIM-box sistēmu reģistrācijas un lietošanas uzraudzības mehānisms. SIM-box sistēmas nodrošina vairāku SIM karšu vai eSIM profilu izmantošanu elektronisko sakaru tīklā. Šādām sistēmām var būt tiesiski izmantošanas mērķi, taču tās var tikt izmantotas arī numerācijas krāpniecībā.
SIM-box sistēmas ļauj automatizēti izmantot lielu skaitu SIM karšu un nodrošināt lielu elektronisko sakaru plūsmu. Nereģistrētu SIM-box sistēmu lietošana apgrūtina to lietotāju identificēšanu un iespējas savlaicīgi konstatēt un ierobežot šo sistēmu izmantošanu numerācijas krāpniecībā. Vienlaikus, ņemot vērā SIM-box sistēmu iespējamos tiesiskos izmantošanas mērķus, vispārējs to izmantošanas aizliegums nebūtu piemērots risinājums.
Problēmas un risinājumi
Problēmas apraksts
Pašlaik nav vienotas informācijas par SIM-box sistēmām un to lietotājiem. Tas apgrūtina tiesiski izmantotu SIM-box sistēmu nodalīšanu no nereģistrētām sistēmām, kā arī ierobežo iespējas efektīvi identificēt un ierobežot nereģistrētu SIM-box sistēmu prettiesisku izmantošanu.
Reģistrācijas mērķis nav panākt, lai personas, kuras SIM-box sistēmas izmanto prettiesiski, tās reģistrētu. Reģistrācija ļauj identificēt tiesiskos lietotājus un rada skaidru kritēriju nereģistrētas SIM-box sistēmas lietošanas konstatēšanai.
SIM-box sistēmu izmantošanas ierobežošana paredzēta arī Finanšu krāpšanas novēršanas un apkarošanas plāna 2027.–2031. gadam projektā. Ar likumprojektu paredzēts izpildīt plāna projektā ietverto pasākumu "Ierobežot SIM-box izmantošanu un novērst caller ID spoofing" daļā par SIM-box sistēmu tiesiskā un uzraudzības regulējuma izveidi.
Risinājuma apraksts
Lai nodrošinātu SIM-box sistēmu izmantošanas caurskatāmību un mazinātu iespējas tās izmantot numerācijas krāpniecībā, likumprojekts paredz noteikt SIM-box sistēmas definīciju, pienākumu pirms SIM-box sistēmas lietošanas uzsākšanas to reģistrēt, kā arī prasības reģistrā iekļauto ziņu aktualizēšanai. Aizliegts būs lietot nereģistrētu SIM-box sistēmu, izņemot Ministru kabineta noteiktos gadījumos.

SIM-box sistēmu reģistru veidos un uzturēs SIA "Elektroniskie sakari". Likumprojekts paredz tai tiesības pieprasīt un apkopot informāciju par SIM-box sistēmu reģistrāciju un lietošanu, pārbaudīt sistēmas reģistrācijas faktu un reģistrā iekļauto ziņu atbilstību un fiksēt konstatētās neatbilstības. Tādējādi SIA "Elektroniskie sakari" kompetence koncentrēta uz reģistra darbību un reģistrācijas prasību ievērošanas uzraudzību, neparedzot fizisku objektu pārbaudes vai piekļuvi iekārtām.

Gadījumos, kad saistībā ar SIM-box sistēmas izmantošanu nepieciešamas pārbaudes vai citas procesuālās darbības saistībā ar iespējamu pārkāpumu, tās veiks Valsts policija normatīvajos aktos noteiktās kompetences ietvaros. Likumprojekts paredz, ka SIA "Elektroniskie sakari" normatīvajos aktos noteiktajos gadījumos informāciju par konstatētajām neatbilstībām sniedz Valsts policijai.

Savukārt gadījumos, kad SIM-box sistēmas izmantošanā konstatējamas numerācijas krāpniecības pazīmes, piemērojams jau spēkā esošais numerācijas krāpniecības novēršanas regulējums. Sabiedrisko pakalpojumu regulēšanas komisijas kompetence šajā jomā izriet no Elektronisko sakaru likuma 64. panta un uz tā pamata izdotajiem Numerācijas krāpniecības novēršanas noteikumiem, kas nosaka numerācijas krāpniecības pazīmes, informācijas aprites kārtību starp elektronisko sakaru komersantiem un Regulatoru, kā arī kārtību, kādā numerācijas krāpniecību konstatē un novērš. Līdz ar to nav nepieciešams noteikt atsevišķu Regulatora kompetenci tieši attiecībā uz SIM-box sistēmām, jo to izmantošanas gadījumi, kuros konstatējamas numerācijas krāpniecības pazīmes, ir vērtējami saskaņā ar jau spēkā esošo regulējumu.
Vai ir izvērtēti alternatīvie risinājumi?
Jā
Apraksts
Izvērtēta iespēja saglabāt esošo regulējumu un SIM-box sistēmu prettiesiskas izmantošanas gadījumus risināt ar jau pieejamajiem tiesiskajiem līdzekļiem. Tomēr šāda pieeja neļauj identificēt SIM-box sistēmu tiesiskos lietotājus un nodalīt tos no nereģistrētu sistēmu lietotājiem. Savukārt vispārējs SIM-box sistēmu izmantošanas aizliegums nebūtu samērīgs, jo šīm sistēmām var būt arī tiesiski izmantošanas mērķi. Tādēļ par piemērotāku risinājumu atzīta SIM-box sistēmu reģistrācija pirms to lietošanas uzsākšanas.
Vai ir izvērtēts prasību un izmaksu samērīgums pret ieguvumiem?
Jā
Apraksts
Reģistrācijas radītais administratīvais slogs ir samērojams ar ieguvumu, ko sniedz iespēja identificēt SIM-box sistēmu tiesiskos lietotājus un efektīvāk konstatēt nereģistrētu sistēmu lietošanu. 
Elektronisko sakaru jomā īstenojamie pasākumi ir būtiska daļa no kopējā finanšu krāpšanas ierobežošanas pasākumu kopuma.
Lai gan SIM-box regulējums aptver tikai vienu no šajā jomā identificētajiem riskiem, tas papildina citus krāpniecības ierobežošanai paredzētos pasākumus.
Finanšu krāpšanas gadījumu un to radīto zaudējumu apmērs pamato nepieciešamību pilnveidot preventīvos pasākumus arī elektronisko sakaru jomā.
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
-
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
-
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
-
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
-
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
-
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
-
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
-
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
-
8.1.3. uz informācijas sabiedrības politikas īstenošanu
Vai projekts skar šo jomu?
-
8.1.4. uz Nacionālā attīstības plāna rādītājiem
Vai projekts skar šo jomu?
-
8.1.5. uz teritoriju attīstību
Vai projekts skar šo jomu?
-
8.1.6. uz vidi
Vai projekts skar šo jomu?
-
8.1.7. uz klimatneitralitāti
Vai projekts skar šo jomu?
-
8.1.8. uz iedzīvotāju sociālo situāciju
Vai projekts skar šo jomu?
-
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
-
8.1.10. uz dzimumu līdztiesību
Vai projekts skar šo jomu?
-
8.1.11. uz veselību
Vai projekts skar šo jomu?
-
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
-
8.1.13. uz datu aizsardzību
Vai projekts skar šo jomu?
-
8.1.14. uz diasporu
Vai projekts skar šo jomu?
-
8.1.15. uz profesiju reglamentāciju
Vai projekts skar šo jomu?
-
8.1.16. uz bērna labākajām interesēm
Vai projekts skar šo jomu?
-
8.2. Cita informācija
Cita informācija
-

